《下村烟树》
明代·林瀚

孤村烟雨晓濛濛，树色苍茫隐映中。一曲莺簧何处奏，绿杨枝上语春风。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。